CELEX: 32013R1062
Language: lt
Date: 2013-10-30 00:00:00
Title: 2013 m. spalio 30 d. Komisijos įgyvendinimo reglamentas (ES) Nr. 1062/2013 dėl statybos produktų Europos techninio įvertinimo formos

31.10.2013   
            
            
               LT
            
            
               Europos Sąjungos oficialusis leidinys
            
            
               L 289/42
            
         KOMISIJOS ĮGYVENDINIMO REGLAMENTAS (ES) Nr. 1062/2013
   2013 m. spalio 30 d.
   dėl statybos produktų Europos techninio įvertinimo formos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 26 straipsnio 3 dalį,
   pasikonsultavusi su Statybos nuolatiniu komitetu,
   kadangi:
   
               (1)
            
            
               Europos techninis vertinimas yra būtinas, kad statybos produkto gamintojas galėtų parengti statybos produkto, kuriam netaikomas arba ne visiškai taikomas darnusis standartas, eksploatacinių savybių deklaraciją;
            
         
               (2)
            
            
               Reglamento (ES) Nr. 305/2011 26 straipsnio 2 dalyje nustatyti Europos techninio įvertinimo turiniui taikomi reikalavimai. Kadangi taikomos vidinės gamybos kontrolės principai turi būti nustatyti atitinkamame Europos vertinimo dokumente (EVD), Europos techniniame įvertinime turėtų būti nurodomi tik techniniai duomenys, kurie laikomi būtinais šiuose EVD nustatytuose principuose ir kurie turi būti apibrėžti tuo lygmeniu, kad būtų galima įgyvendinti eksploatacinių savybių pastovumo vertinimo ir tikrinimo sistemą;
            
         
               (3)
            
            
               atsižvelgiant į didelę susijusių statybos produktų įvairovę, atitinkamo produkto techninis aprašas Europos techninio įvertinimo formoje turėtų būti apibrėžtas pakankamai lanksčiai;
            
         
               (4)
            
            
               Europos techniniame įvertinime taip pat turėtų būti galima pakankamai lanksčiai pristatyti produkto eksploatacines savybes, kad gamintojas šias savybes galėtų sklandžiai ir tiksliai nurodyti eksploatacinių savybių deklaracijoje, kuri grindžiama tuo vertinimu;
            
         
               (5)
            
            
               siekiant apsaugoti konfidencialią techninę informaciją apie produktą, gamintojas turėtų gebėti atsakingai techninio vertinimo įstaigai nurodyti, kurios produkto aprašo dalys yra konfidencialios ir negali būti atskleistos kartu su Europos techniniu įvertinimu. Konfidenciali informacija turėtų būti įtraukta į atskirus priedus, pateikiamus prie tų Europos techninių įvertinimų;
            
         
               (6)
            
            
               siekiant padidinti vidaus rinkos veiksmingumą ir viso Europos statybos sektoriaus konkurencingumą, turėtų būti įmanoma kuo skubiau išduoti Europos techninius įvertinimus jų prašantiems gamintojams,
            
         PRIĖMĖ ŠĮ REGLAMENTĄ:
   1 straipsnis
   Europos techninio įvertinimo forma nustatyta priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 88, 2011 4 4, p. 5.
   
      PRIEDAS
      
         EUROPOS TECHNINIS ĮVERTINIMAS
      
      Nr. … [data] … [data]
      
         Bendroji dalis
      
      
                  1.
               
               
                  Europos techninį įvertinimą išduodanti techninio vertinimo įstaiga:
                  …
               
            
                  2.
               
               
                  Statybos produkto prekės pavadinimas:
                  …
               
            
                  3.
               
               
                  Produktų grupė, kuriai priklauso statybos produktas:
                  …
               
            
                  4.
               
               
                  Gamintojas:
                  …
               
            
                  5.
               
               
                  Gamybos įmonė(s):
                  …
               
            
                  6.
               
               
                  Šiame Europos techniniame vertinime yra … psl., įskaitant … priedą (-us), kuris (-ie) yra neatsiejama šio vertinimo dalis.
                  … priede (-uose) yra konfidencialios informacijos ir jis (jie) nebus įtraukiamas (-i) į Europos techninį vertinimą, kai vertinimas bus skelbiamas viešai.
               
            
                  7.
               
               
                  Europos techninis vertinimas išduotas laikantis Reglamento (ES) Nr. 305/2011, remiantis …
               
            
         Specialiosios dalys
      
      
                  8.
               
               
                  Techninis produkto aprašymas:
                  …
               
            
                  9.
               
               
                  Paskirties specifikacija pagal atitinkamą Europos vertinimo dokumentą (toliau – EVD):
                  …
               
            
                  10.
               
               
                  Produkto eksploatacinės savybės ir joms įvertinti taikytų metodų pavadinimai:
                  …
               
            
                  11.
               
               
                  Eksploatacinių savybių pastovumo vertinimo ir tikrinimo sistema, nurodant jos teisinį pagrindą:
                  …
               
            
                  12.
               
               
                  Eksploatacinių savybių pastovumo vertinimo ir tikrinimo sistemai įgyvendinti reikalingi techniniai duomenys pagal taikomą EVD:
                  …
               
            Išduota … (vieta) …/… (data) 20….
      (išduodančioji įstaiga)…
      Priedas (-ai)